Michel Pollentier

Michel Pollentier (* 13. Februar 1951 in Diksmuide, Westflannern) is en ehmalger  belgisch Radrennfohrer.

 Loopen 
Nahdem Pollentier as Amateur den darten Platz bi de DDR-Rundfahrt 1971 beleggt harr un  1972 de belgisch Meesterschap in‘t Mannschapstietfohren wunn, wurr he 1973 Profi bi dat  belgisch Radsportteam Flandria.

1976 wunn Pollentier de Belgien-Rundfohrt. Sien gröttste Karriereerfolg weer 1977 de Sieg bi den  Giro d’Italia mit 2:32 Minüüt Vörsprung up Francesco Moser. In dat sülvig Johr kunn he ok de Tour de Suisse mit en Vörsprung vun 58 Sekunnen up Lucien Van Impe för sück entscheeden un wurr todem noch belgisch Meester. Dissen Meestertitel kunn he 1978 spoodriek verteidigen, nahdem he tovör dat Deelstreckenrennen Dauphiné Libéré wunnen harr.

Bi de Tour de France 1978 övernehm he nah de Bargankunft in L’Alpe d’Huez da Geel Trikot vun den Gesamtführenden. Sien Versöök, de ansluutend Dopingproov mit Hülp vun en ünner sien Arms verstaaken Urinbüüdel to manipuleeren, gung allerdings scheef. He wurr denn disqualifizeert.

Sien eenzig Klassikersieg gelung hüm 1980 bi de Flannern-Rundfohrt.

Nah de Saison 1984 hett he sien Profi-Loopbahn afslooten. Insgesamt harr he 88 Siege haalt. In de Datenbank vun Radsportseiten.net staht sogor 101 Siege

 Teams 
 1973–1978 Flandria
 1979–1980 Splendor
 1981 Vermeer-Thijs
 1982–1984 Safir

 Enkeld Nahwiesen 

 Weblinks 

 [http://www.radsportseiten.net/coureurfiche.php?coureurid=3960 Indrag bi Radsportseiten.net}

Kategorie:Mann
Kategorie:Börger von Belgien
Kategorie:Boren 1951
Kategorie:Radrennfohrer (Belgien)